**4. blok: Ochrana archeologického dedičstva**

*Pozn.: Všetky zmienené materiály sa nachádzajú v Studijných materiálech v zložke k 4. bloku.*

**Okruh č. 1: Záchranný archeologický výskum**

1. Zbežne si preštudujte priložené rozhodnutie správneho orgánu a spravodajský článok o zničení archeologickej lokality.
2. Stavebníkovi z § 22 ods. 2 PamZ vyplývajú viaceré povinnosti. Aké?
3. V nadväznosti na tieto povinnosti PamZ stanovuje aj následky ich porušenia. O aké priestupky a aké sankcie sa jedná? Panuje medzi povinnosťami a skutkovými podstatami priestupkov dostatočná zhoda, alebo by bolo potrebné zákon v tomto ohľade doplniť?
4. Aké skutočnosti motivujú stavebníkov k ničeniu archeologických lokalít?
5. Zhodnoťte výšku sankcie v priloženom rozhodnutí s ohľadom na zákonom stanovenú hornú hranicu. Môže sankcia v uvedenej výške plniť svoje funkcie (preventívnu, represívnu, reštitučnú)?

**Okruh č. 2: Amatérske hľadanie archeologických nálezov. Detektory kovov**

1. Zbežne si prečítajte priložené rozhodnutie správneho orgánu a spravodajský článok.
2. Akým spôsobom PamZ upravuje problematiku amatérskeho hľadania archeologických nálezov? Vypíšte zo zákona práva a povinnosti amatérskych hľadačov.
3. V priloženom rozhodnutí správny orgán posudzoval spáchanie priestupku podľa § 39 ods. 2 písm. g). Obsahuje časť 5. PamZ aj iné ustanovenia, ktoré by sa na činnosť amatérskych hľadačov vzťahovala?
4. Akou „chybou“ sa hľadač v priloženom článku pripravil o odmenu za archeologický nález?
5. Zamyslite sa nad plusmi a mínusmi odmeňovania amatérskych hľadačov a niektoré uveďte. Ako môže udeľovanie odmien pomôcť ochrane archeologického dedičstva a ako mu môže uškodiť?